કેથરિન બિગ્લો..આ નામનો સમાવેશ કરવો અત્યંત આવશ્યક એટલે છે કે તે એવી પ્રથમ મહિલા દિગ્દર્શક છે જેને ઓસ્કર એવોર્ડ જીતવામાં સફળતા મળી હોય. કેથરિન ફિલ્મકાર તરીકે ખાસ્સી નામના ધરાવે છે. તેનો વધુ એક પરિચય એ પણ છે કે કેથરિને જેમ્સ કેમરૂન સાથે લગ્ન કર્યાં હતાં. જે વધુ સમય ટકયાં ન હતાં. જો કે, આ લગ્નનો સમયગાળો વર્ષ 1989નો હતો. કેથરિન સાહસિક દિગ્દર્શક છે. સૈન્ય અને વિવાદાસ્પદ ઘટનાઓ પર તેમને ફિલ્મો બનાવવાની આદત છે. જે ફિલ્મ માટે તેમને ઓસ્કર મળ્યો હતો એ ફિલ્મનું નામ ‘ધ હર્ટ લોકર’ છે. જે વર્ષે આ ફિલ્મ આવી હતી એ જ વર્ષે તેના ભૂતપૂર્વ પતિ જેમ્સ કેમરૂનની ‘અવતાર’ ફિલ્મ પણ રજૂ થઇ હતી. તેણે બોક્સઓફિસ પર ભુક્કા બોલાવ્યા અને ઓસ્કરના મંચ પર ‘ધ હર્ટ લોકર’ ફિલ્મનો ડંકો વાગ્યો. કેથરિનની એક વધુ લોકપ્રિય ફિલ્મ ઓસામા બિન લાદેનને અમેરિકાએ ઠાર કર્યો તેના પર બનેલી ‘ઝીરો ડાર્ક થર્ટી’.